**Anexa 2 la Regulamentul**

**pentru aprobarea procedurii de autorizare a zborurilor în spațiul aerian național,**

**precum și a condițiilor în care decolarea și aterizarea aeronavelor civile se pot**

**efectua și de pe/pe alte terenuri decât aerodromurile/heliporturi**

**Procedura**

de solicitare și de acordare a permisiunilor de survol/avizelor de către Ministerul Apărării a permisiunilor de utilizare a spațiului aerian național cu aeronave civile sau de stat

1. **Acordarea permisiunilor și avizelor de către Ministerul Apărării**
2. Utilizarea spațiului aerian al Republicii Moldova se efectuează în baza unei permisiuni scrise date de Ministerul apărării pentru efectuarea următoarelor tipuri de activități aeronautice în spațiul aerian național:

a) survolul municipiului Chișinău sub înălțimea de 3.000 m de către aeronave de stat sau civile, cu excepția zborurilor executate în limita zonei de control (CTR) a Aeroportului Internațional Chișinău şi a zborurilor de îndepărtare după decolare şi de apropiere pentru aterizare pe aerodromurile situate pe raza municipiului Chișinău;

b) survolul teritoriului Republicii Moldova de către aeronave de stat străine, cu sau fără aterizare pe aeroporturi din Republica Moldova, şi care transportă trupe, armament, muniții, explozivi, materiale radioactive şi alte materiale periculoase;

c) survolul teritoriului Republicii Moldova de către aeronave de stat străine, cu sau fără aterizare pe aeroporturi din Republica Moldova şi fără transport de trupe, armament, muniții, explozivi, materiale radioactive şi alte bunuri periculoase;

d) zboruri pentru activități de determinări topogeodezice la o scară mai mare de 1: 20.000, fotografiere aeriană sau filmări aeriene, executate cu aeronave de stat;

e) zboruri executate cu aeronave de stat străine şi civile străine, care aterizează/decolează pe/de pe aerodromuri militare.

1. Ministerul Apărării acordă avizul pentru efectuarea următoarelor tipuri de activități aeronautice în spațiul aerian național:

a) zboruri interne și internaționale cu aeronave civile care transportă trupe, armament, tehnică de luptă, materiale periculoase şi orice alte tipuri de încărcătură care, prin natura lor, pot afecta securitatea națională a Republicii Moldova;

b) zboruri pentru activități de determinări topogeodezice la o scară mai mare de 1: 20.000, aerofotografiere și filmare aeriană a teritoriului național, executate cu aeronave civile și aeronave de stat.

3. Cererile pentru acordarea permisiunilor prevăzută la punctul 1 se formulează în următoarele termene:

a) 7 zile lucrătoare înainte de data estimată de decolare, pentru survolul municipiului Chișinău sub înălțimea de 3.000 m, de către aeronavele de stat sau civile, care nu execută misiuni de urgență;

b) 10 zile lucrătoare înainte de data estimată de decolare, pentru survolul teritoriului Republicii Moldova de către aeronave de stat străine, cu sau fără aterizare pe aeroporturi din Republica Moldova, şi care transportă trupe, armament, muniții, explozivi, materiale radioactive şi alte bunuri periculoase;

c) 3 zile lucrătoare înainte de data estimată de decolare, pentru survolul teritoriului Republicii Moldova de către aeronave de stat străine, fără aterizare pe aeroporturi din Republica Moldova şi fără transport de trupe, armament, muniții, explozivi, materiale radioactive şi alte bunuri periculoase;

d) 5 zile lucrătoare înainte de data estimată de decolare, pentru survolul teritoriului Republicii Moldova de către aeronave de stat străine, cu aterizare pe aeroporturi din Republica Moldova şi fără transport de trupe, armament, muniții, explozivi, materiale radioactive şi alte bunuri periculoase; la acest termen de adresare, pentru aeronavele de stat străine şi civile străine, se adaugă două zile lucrătoare pentru solicitările de acces pe platformele de parcare militare ale bazelor aeriene;

e) 10 zile lucrătoare înainte de data estimată de decolare, pentru zboruri de determinări topogeodezice la o scară mai mare de 1:20.000, aerofotografiere și filmare aeriană, executate cu aeronave de stat; cererea va fi însoțită de avizele prevăzute de actele normative în vigoare;

f) 30 minute înainte de ora de decolare, pentru survolul teritoriului Republicii Moldova de către aeronave de stat străine, care execută misiuni din categoria urgențe medicale, intervenții în zone calamitate sau operațiuni de căutare-salvare.

4. Cererile de obținere a autorizărilor de survol pentru aeronave de stat moldovenești care urmează să execute zboruri internaționale se înaintează către Ministerul Apărării. - în termenele stabilite de fiecare stat survolat. Ministerul Apărării înaintează solicitările de survol pe cale diplomatică, prin intermediul Ministerului Afacerilor Externe și Integrării Europene.

1. **Excepții**

1. (1) Prin excepție de la prevederile punctului 1 lit. a) din Secțiunea I, survolul municipiului Chișinău sub înălțimea de 3.000 m de către aeronavele civile sau de stat, care execută misiuni din categoria urgențe medicale, cu aterizare pe platformele de aterizare ale instituțiilor medicale, se poate executa, după depunerea planului de zbor, numai în baza informării, cu cel puțin 15 minute înainte de decolare, a Ministerului Apărării, cu privire la tipul de aeronavă, indicativul radio, traiectul de zbor, ora estimată de aterizare şi locul aterizării.

(2) Această excepție este valabilă numai pentru operatorii aerieni civili autorizați să execute serviciul de ambulanță aeriană şi pentru aeronavele de stat desemnate să execute misiuni din categoria urgențe medicale.

2. Prin excepție de la prevederile punctului 1 lit. a) din Secțiunea I, zborurile executate în limita zonei (CTR) a Aeroportului Internațional Chișinău, precum şi pe rutele de apropiere în vederea aterizării sau de îndepărtare după decolare de pe aerodromurile situate pe raza municipiului Chișinău nu necesită autorizarea/avizul Ministerului Apărării. şi se execută în condițiile stipulate în Publicaţia de informare aeronautică a Republicii Moldova (AIP - Moldova), în circularele de informare aeronautică şi în mesajele NOTAM.

3. Prin excepție de la prevederile punctului 1 lit. c) din Secțiunea I, se consideră autorizare de survol acceptarea de către Ministerul Apărării. a planului de zbor depus pentru aeronavele militare ale statelor semnatare ale unor acorduri încheiate în acest sens cu Republica Moldova.

1. **Dispoziții finale**

1. Operatorii aeronavelor sau intermediarii acestora vor înainta către Ministerul Apărării concomitent cu cererea de autorizare/avizare, copiile avizelor necesare executării misiunii sau, după caz, copiile documentelor aprobatorii de executare a activităților respective.

2. Cererile pentru acordarea autorizării de survol/avizului, adresate Ministerului Apărării, de către operatorii aeronavelor, direct sau prin intermediar, implică, în ambele cazuri, răspunderea cu privire la corectitudinea informațiilor cuprinse în cereri.

3. Operatorii aeronavelor de stat vor întocmi cererile pentru obținerea autorizării de survol în

conformitate cu formularul-tip prezentat în Apendicele care face parte integrantă din prezenta procedură. În cazul zborurilor cu aeronave de stat străine, cererile se vor transmite pe canal diplomatic.

4. Orice modificare survenită în graficul de operare a zborurilor aeronavelor de stat străine care nu execută misiuni de urgență, după obținerea aprobării, respectiv introducerea unor zboruri adiționale, schimbarea justificată a tipului de avion, schimbarea rutei sau timpilor de zbor, anularea unor zboruri, va fi notificată Ministerul Apărării cu cel puțin 48 de ore înainte de

data de operare.

5. Ministerul Apărării va transmite solicitanților autorizarea acordată şi va informa Autoritatea Aeronautică Civilă și Furnizorul de Servicii de Navigație Aeriană - Î.S. ”MOLDATSA”.

**Apendice**

la Procedura de solicitare și de acordare a permisiunilor de survol/avizelor de către Ministerul Apărării și Ministerul Afacerilor Externe și Integrării Europene a permisiunilor

de utilizare a spațiului aerian național cu aeronave civile sau de stat

**FORMULARUL-TIP**

al cererii pentru acordarea permisiunilor de survol/avizelor de către Ministerul Apărării a permisiunilor de utilizare a spațiului aerian național cu aeronave civile sau de stat

|  |
| --- |
| **1. Țara**  *(Country)* |
|  |
| **2. Naționalitatea aeronavei**  *(Nationality of aircraft)* |
|  |
| **3. Operatorul aerian**  *(Air Operator)* |
|  |
| **4. Nr. şi tipul aeronavei**  *(Number and Type of the aircraft)* |
|  |
| **5. Nr. înmatriculare**  *(Registration Number)* |
|  |
| **6. Indicativ radio**  *(Callsign)* |
|  |
| **7. Echipaj: nume comandant, nr. şi grade**  *(Crew: captain, number and ranks)* |
|  |
| **8. Data zborului**  *(Date of Flight)* |
|  |
| **9. Aeroport de decolare, data şi ora UTC**  *(Origin Airfield, date and time UTC)* |
|  |
| **10. Punctul de intrare în Republica Moldova, data şi ora UTC**  *(Entry Point into Moldavian Airspace, date and time UTC)* |
|  |
| **11. Ruta de zbor în Republica Moldova**  *(Flight Route into Moldavian Airspace)* |
|  |
| **12. Aeroport de aterizare/decolare în/din Republica Moldova, data şi ora UTC** *(Landing/Departure Airfield in/from Republic of Moldova, date and time UTC)* |
|  |
| **13. Punctul de ieşire din Republica Moldova, data şi ora UTC**  *(Exit Point from Republic of Moldova Airspace, date and time UTC)* |
|  |
| **14. Aeroport de destinație, data și ora UTC**  *(Destination Airfield, date and time UTC)* |
|  |
| **15. Scopul zborului**  *(Purpose of Flight):* |
|  |
| **16. Pasageri VIP: nivelul de reprezentare**  *(VIP pax.: officials level)* |
|  |
| **17. Pasageri: număr, tip (militari, civili)**  *(Pax: number, type (troops, civilians)* |
|  |
| **18. Cargo: natura încărcăturii, cantitatea**  *(cargo: type, amount)* |
|  |
| **19. Organizatorul**  *(Freighter)* |
|  |
| **20. Beneficiarul**  *(Beneficiary)* |
|  |
| **21. Armament, muniție, materiale periculoase şi echipament foto/video la bord** *(Fixed armaments, ammo, dangerous goods and air photo/video equipment on board):* |
|  |
| **22. Solicitări**  *(Facilities Requested)* |
| **a) alimentare**  *(Refuel)* |
|  |
| **b) pază aeronavă**  *(Aircraft Guards)* |
|  |
| **c) scutiri de taxe**  *(Free Charges)* |
|  |
| **d) parcare în baza militară**  *(Parking on Military Air Base)* |
|  |
| **e) alte solicitări**  *(other requests)* |
|  |
| **23. Semnătura și ștampila**  *(Signature and stamp)* |
|  |
| **Data solicitării**  *(Date of application)* |
|  |